# Анна Политковска

### от Уикипедия, свободната енциклопедия

Анна Политковска руска жирналистка
Родена: | 30 август 1959 Ню Йорк, САЩ
Починала: | 7 октомври 2006 Москва, Русия

Анна Степановна Политковска (руски: Анна Степановна Политковская) е руска журналистка, известна със своята критична позиция към политиката на Путин, както и със своите военни кореспонденции от Чечня и Северен Кавказ, които разказват как руските военни се държат с мирното население там. Нейното убийство предизвиква силни реакции в цял свят. Според някои, то е по поръчка на руските власти.

## [редактиране] Биография

### [редактиране] Ранен живот

Анна Политковска е родена в Ню Йорк през 1958, където нейните родители, съветски украинци, са дипломати на ООН. Тя учи журналистика в Московския държавен университет, завършва през 1980 и постъпва на работа във вестник Известия.

### [редактиране] Кариера

В периода 1994-1999 е редактор на отдела за извънредни произшествия в "Общая газета". От юни 1999 до 2006 тя пише карета в он-лайн вестника Новая газета и многократно посещава районите на военните действия и лагери на бежанци в Дагестан, Ингушетия и Чечня. През 2001 тя е принудена да отлети за Виена, след като е получавала редица заплашителни имейли от офицера от ОМОН Сергей Лапин заради свое разследване за изчезнал чеченец, арестуван и разпитван от Лапин.

Политковска е автор на няколко отличени книги за войната в Чечня и режима на президента Путин, най-скорошната от които е Путинова Русия. Няколко пъти е участник във преговори за освобождаване на заложници, включително и в кризата Норд-Ост през октомври 2002, когато чеченски бунтовници взимат заложници в Московския театър. Политковска също е активен застъпник за правата на семействата на загиналите войници, прави разледвания на корупцията във военното министерство и в командването на руските федерални войски в Чечня.

В интервю пред британския вестник "Индипендънт" тя разказва, че на 1 септември 2004, по време на кризата със заложниците в училището в Беслан се е свързала с чеченските бунтовници и е успяла да ги склони да позволят на Аслан Масхадов, бившия чеченски президент и бунтовнически лидер, да отиде в Беслан и да убеди терористите да освободят взетите за заложници деца. След като се качва на самолета за Беслан, тя получава мистериозно натравяне. Имайки предишен неприятен опит, тя отказва всяква храна по пътя, но взима чай, защото е жадна. Тя изпада в силно неразположение, изгубва съзнание и не успява да стигне до училището в Беслан. Причината за нейното боледуване не е успята да бъде установена, според Комитета за защита на журналистите.

На конференция за свобода на пресата, организирана от Репортери без граници във Виена през декември 2005, Политковска казва: "Хората понякога плащат със живота си, за това което мислят. Дори някой може да бъде убит за това, че ме информира. Аз не съм единствената, която е заплашена. Имам доказателства за това."

Дейността на Политковска е добре приета в Чечня, където тя често посещава болници и бежански лагери, за да интервюира ранени войници и пострадали от войната граждани. Вероятно заради тези нейни разследвания, на нея и е забранено да посещава чеченските болници [източник?].

### [редактиране] Награди

- 2001: Награда на Руския съвет на журналистите (Prize of the Russian Union of Journalists)
- 2001: Награда Журналистика на човешките права на Амнести Интернешънъл Англия (Amnesty International UK's Global Award for Human Rights Journalism)
- 2002: Награда Свобода да пишем на ПЕН клуб САЩ (PEN USA Freedom to Write Award)
- 2003: Награда Писмо на Одисей за изкуство в репортажа (Lettre Ulysses Award for the Art of Reportage)
- 2003: Херман-Кестен-Медал (Hermann-Kesten-Medaille)
- 2004: Награда Улоф Палме (Olof Palme Prize) (споделена със Людмила Алексейева и Сергей Ковальов)
- 2005: Награда за свободна и перспективна медия (Prize for the freedom and future of the media)

### [редактиране] Смърт

Граждани поставят цветя пред апартамента на Анна Политковска, 10 окт. 2006

Политковска е намерена застреляна в събота, 7 октомври 2006 в асансьора на блока, в който живее в центъра на Москва. Полицията съобщава, че са намерени до нея пистолет Макаров и четири гилзи. "Убиецът е стрелял в гърдите й, след което е направил и втори изстрел - в главата", са пояснили разследващите органи. В хода на разследването става ясно, че най-малко петима души са замесени в убийството на руската журналистка.

Редакторът на Новая газета Дмитри Муратов съобщава, че в деня на нейното убийство Политковска е планирала да издаде статия описваща мъченията, които вероятно използва чеченскaтa службa за сигурност, известна като Кадировци и която е лоялна на про-Московския министър-председател Рамзан Кадиров. Ден след като Политковска е намерена мъртва, полицията кофискува нейният компютър и материалите от нейното разследване; историята може да не бъде публикувана никога. В допълнение, Муратов казва, че са изчезнали и две фотографии на мъчителите. [1]

Прокурорът генерал Юри Чайка лично наблюдава разследването. Негови представители съобщават, че смятат за основен мотив за убийството професионалната работа на Политковска. Эхо Москвы съобщава, че милиардерът и депутат от Държавната дума Александър Лебедев, който през юни 2006 закупува 90 процента от Новая газета, е обявил награда в размер на 25 милиона рубли (малко под $1 млн.) за информация водеща до разкриване на убийците.

Анна Политковска е погребана на 10 октомври в Троекуровското гробище в Москва, на което присъстват повече от 1 000 души, но не са забелязани официални лица. В същия ден се отслужва молебен в Руската църква „Свети Николай“ в София, организиран от Българското национално радио и Българската медийна коалиция, на която присъстват журналисти, депутати, представители на правителството, граждани.

### [редактиране] Реакция

- Вашингтон. Държавния департамент разпространява документ, в който се казва, че САЩ са шокирани и дълбоко опечалени от жестокото убийство на независимата руска журналистка Анна Политковска. Както и че призовава руското правителство да проведе незабавно и обстойно разследване на това престъпление.
- Михаил Горбачов, бившия съветски президент, който се обявява за популяризиране демокрацията и прозрачността и изявява притеснение от, според него, увеличаващата се липса на плурализъм в страната, това лято демонстрира подкрепата си за вестника Новая Газета, като купува негови акции. Във връзка със убийството, Горбачов казва пред руската агенция Интерфакс: "Това е жестоко престъпление срещу една сериозна и професионална журналистка и храбра жена." "Това е удар по цялата демократична и независима преса. Мрачно престъпление срещу страната, срещу всички нас."
- В своя публикация в Globalrus.ru, Александър Майоров отбелязва, че убийството на Политковска, което съвпада с рождения ден на Путин, е силно неблагоприятно за руските власти. Той предвижда, че западните медии ще използват възможността да обвинят Москва за смъртта на повечето известни фигури от руските анти-Кремълски медии.
- Аби Райт, говорителя на Комитета за защита на журналистите, казва: Тя беше неустрашима и смела журналистка, която непрекъснато рискуваше живота си, за да предава новините от този район. Това е унищожителен развой за журналистиката в Русия.
- "Убийството на Анна Политковская е нападение срещу демокрацията", се посочва в комюнике на председателя на Парламентарната асамблея на Съвета на Европа (ПАСЕ) Рене ван дер Линден. "Свободата на журналистите е един от стълбовете на демокрация и затова нападението срещу журналисти е атака срещу демокрацията". [2]
- Москва. На 8 октомври стотици хора и журналисти излизат в центъра на Москва, за да протестират срещу убийството на журналистката и срещу кампанията на руските власти против грузинците. Руското либерално радио Эхо Москвы описва демонстрацията, "като най-голямата протестна манифестация на опозицията, провеждана наскоро в Москва".[3]
- Хелзинки. На 8 октомври се провежда демонстрация в памет на Анна Политковска пред посолството на Русия в Хелзинки, Финландия, като в нея са взимат участие над хиляда души. Мероприятието е организирано от Международния съюз на писателите “Пен”. Демонстрантите настояват за подробно разследване на убийството.
- На 8 октомври, съсобственикът на руския вестник "Новая газета" и депутат от Държавната дума Александър Лебедев обявява награда от 25 млн. рубли (близо 1 млн. долара) за информация за изпълнителите и поръчителите на убийството на журналистката Анна Политковска. [4]
- На 10 октомври на двухилядна демонстрация в Дрезден, Германия руският президент Путин е наречен "убиец", докато е на посещение при канцлера Ангела Меркел. [5][6]

## [редактиране] Книги

- Политковска, Анна, (2003), Една мръсна война: Един руски репортер в Чечня
- Политковска, Анна, (2004), Путинова Русия

## [редактиране] Бележки

1. ↑ Schreck, Carl; David Nowak (2006-10-09). „Politkovskaya Gunned Down Near Home“. The Moscow Times. Взето на 2006-10-08
2. ↑ (на български) „Европа осъжда убийството на руската журналистка Анна Политковская“. actualno.com. Взето на 2006-10-17
3. ↑ „Многочисленная акция памяти Анны Политковской прошла в центре Москвы на Пушкинской площади“. Радио „Эхо Москвы“. Взето на 2006-10-09
4. ↑ (на български) „Собственикът на "Новая газета" обяви награда за информация за убийците на Анна Политковская“. Агенция Фокус. Взето на 2006-10-17
5. ↑ „Putin in Dresden mit "Mörder"-Rufen empfangen“. Der Spiegel (2006-10-10). Взето на 2006-10-11
6. ↑ „Putin faces 'murderer' taunt as journalist is buried“. Telegraph (2006-10-11). Взето на 2006-10-11

## [редактиране] Външни препратки

- Анна Политковска в "Още инфо" (български)
- Публикации на Анна Политковска за войната в Чечня в HRO.org (руски)
- Публикации на Политковска в HRO.org (руски)
- Новая газета
- Interfax Assassination Story
- Politkovskaya reportedly poisoned en route to hostage negotiations
- Short biography from the 2003 Lettre Ulysses Award

Взето от „http://bg.wikipedia.org../../../%D0%B0/%D0%BD/%D0%BD/%D0%90%D0%BD%D0%BD%D0%B0_%D0%9F%D0%BE%D0%BB%D0%B8%D1%82%D0%BA%D0%BE%D0%B2%D1%81%D0%BA%D0%B0_a2bc.html“.

Категории: Статии без посочени източници | Руснаци | Журналисти

##### Views

- Статия
- Беседа
- Текуща версия

##### Търсене

##### На други езици

- Brezhoneg
- Bosanski
- Català
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- Suomi
- Français
- Hrvatski
- Bahasa Indonesia
- Íslenska
- Italiano
- 日本語
- ქართული
- Lietuvių
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Srpskohrvatski / Српскохрватски
- Simple English
- Svenska
- Türkçe
- Українська